அட்சய திருதியை
{{Infobox Holiday
 |holiday_name  = 
 |type          = அட்சய திருதியை&lt;br /&gt;Akshaya Tritiya
 |image         = One Anna British-Indian coin.png
 |caption       = பிரித்தானிய இந்திய அரசினால் வெளியிடப்பட்ட ஒரு அணாக் காசில் முதற் சமணத் ''[[தீர்த்தங்கரர்|தீர்த்தங்கரான]]'' [[ரிசபநாதர்]] மன்னன் சிரேயான்சிடமிருந்து கரும்புச்சாற்றைப் பெறும் காட்சி
 |official_name = 
 |nickname      = 
 |observedby    = [[இந்து]]க்கள் [[சமணம்|சமணர்கள்]]
 |begins        = [[சித்திரை]]
 |ends          = 
 |date          = ஏப்ரல் கடைசி அல்லது மே ஆரம்பத்தில்
 |date2008      = 
 |date2009      = 
 |celebrations  = ஒரு நாள்
 |observances   = [[விஷ்ணு]]வை வழிபடல், தங்கம் பெற்றுக்கொள்ளல்,தானம் செய்தல்
 |relatedto     = 
 }}
 '''அட்சய திருதியை''' (அல்லது ''அக்ஷய தீஜ்'') என அறியப்படுவது [[இந்து]] மற்றும் [[சமணம்|சமணர்களின்]] புனித நாள் ஆகும். அது தமிழ் மாதமான [[சித்திரை]]யில்  வளர்பிறையில் [[அமாவாசை]] நாளை அடுத்த மூன்றாம் நாளில் கொண்டாடப்படுவதாகும்.முதல் யுகமான கிருதயுகத்தில் பிரம்மனால் உலகம் தோற்றுவித்த நாள் அட்சய திருதியை ஆகும். &lt;ref&gt;http://temple.dinamalar.com/news_detail.php?id=2382&lt;/ref&gt; 
 
 இந்து மதத்தில் குறிப்பிடப்படும் காக்கும் கடவுளான [[விஷ்ணு|திருமாலால்]] ஆளப்படுவதாகும். மேலும்  இந்து புராணங்களில்  குறிப்பிடப்படும் முனிவரான [[பரசுராமர்|பரசுராமரின்]] பிறந்த நாளாகவும் கொண்டாடப்படுகிறது, அவர் திருமாலின் பத்து அவதாரங்களில் ஒன்றாகவும் கருதப்படுகிறார். இந்து இதிகாசங்களின்படி, அட்சய திருதியை நாளில் திரேதா யுகம் தொடங்கியது, மேலும் பகீரதன் தவம் செய்து  இந்தியாவின் மிகப் புனிதமான புண்ணிய நதியான [[கங்கை நதி]] சொர்க்கத்திலிருந்து பூமிக்கு வரவழைத்தது இந்நாளில்தான் எனக் கூறப்படுகிறது. சமணர்களை பொறுத்தவரை [[தீர்த்தங்கரர்| தீர்த்தங்கரர்களுள்]]  ஒருவராகிய ரிசபதேவரின் நினைவாக இந்நாள் அனுசரிக்கப்படுகிறது.
 
 &quot;அட்சயா&quot; எனும் சொல் சமசுகிருதத்தில் ''எப்போதும் குறையாதது'' எனும் பொருளில் வழங்கப்படுகிறது. மேலும் இந்த நாள் நல்ல பலன்களையும் வெற்றியையும் தரும் என்று நம்பப்படுகிறது. குறிப்பாக மங்களகரமான நீண்டகால சொத்துக்களான தங்கம், வெள்ளி, அவற்றினால் செய்யப்பட்ட நகைகள், வைரம் மற்றும் இதர விலைமதிப்பற்ற கற்கள் மற்றும் வீடு-மனைகள் போன்றவற்றை வாங்க உகந்த நாளாகவும் கருதப்படுகிறது. மரபியல் வழிவந்தவர் அட்சய திருதியை நாளில் தொடங்கப்பட்ட எந்தவொரு முயற்சியும் தொடர்ச்சியாக வளர்ந்து நன்மையைக் கொடுக்கும் எனக் கூறுகின்றனர். ஆகையால் ஒரு வணிகத்தினைத் துவங்குவது, கட்டடம் கட்ட பூமி பூசையிடுவது போன்ற புதிய முயற்சிகளை அட்சய திருதியை நாளில் செய்ய பலர் விரும்புகின்றனர்.
 
 == சோதிட முக்கியத்துவம் ==
 
 இந்து மதத்தின் நல்ல நேரம் (முகூர்த்தம்) பார்க்கும் சோதிடத்தின் படி மூன்று பௌர்ணமி நாட்கள் (''திதிகள்'' ) மிக மங்களகரமானவையாகக் கருதப்படுகின்றன. இவை மூன்றரை திதிகள் என்றும் அழைக்கப்படுகின்றன. அவை: [[சித்திரை]] மாத வளர்பிறையின் முதல் திதி புது வருட துவக்கமாகவும், [[ஆவணி]] மாதத்தின் வளர்பிறையின் பத்தாம் திதி [[விஜய தசமி]]யாகவும், [[வைகாசி]] மாதத்தின் வளர்பிறையின் மூன்றாம் திதி ’’அட்சய திருதியை யாகவும்’’ (பரசுராமர் ஜெயந்தி) கொண்டாடப்படுகிறது. [[கார்த்திகை]] மாதத்தின் வளர்பிறையின் முதல் திதி அரை திதியாகக் கணக்கில் கொண்டு  இவை  &quot;மூன்றரை (3 1/2) முழுத்தங்கள்&quot; என்று அழைக்கப்படுகின்றன. முதல் மூன்று திதிகள் முழுமையான திதிகளாகவும் கடைசி திதி அரை திதியாகவும் கணக்கிடப்படுகின்றன. இவை மொத்தம் சேர்ந்து ''மூன்றரை முழுத்தத்தை'' வழங்குகின்றன. சோதிட சாத்திரத்தின்படி இந்நாளில் [[சூரியன்|சூரியனும்]] [[சந்திரன்|சந்திரனும்]] சம அளவு உயரொளியுடன் விளங்கும் என நம்பப்படுகிறது.
 
 அட்சய திருதியை நவன்ன பர்வம் எனவும் அழைக்கப்படுகிறது. அட்சய திருதியை ரோஹிணி நட்சத்திரத்துடன் வரும் நாள் மிக மங்களகரமானதாகக் கருதப்படுகிறது.
 
 == மத முக்கியத்துவம் ==
 
 * இந்து இதிகாசப்படி, அட்சஷய திருதியை நாளன்றே வேதவியாசர் மகாபாரத இதிகாசத்தை விநாயகரிடம் எழுதச் சொல்லி கட்டளையிட்டார்.
 
 * [[விஷ்ணு|திருமாலின்]] அவதாரமான பரசுராமரின் பிறந்த நாளாகவும் கடைபிடிக்கப்படுகிறது.இன்றும் [[கோவா (மாநிலம்)|கோவாவும்]] கொங்கண் பகுதியும் பரசுராம சேத்திரங்கள் எனக் குறிப்பிடப்படுகின்றன.
 
 * வைசாக மாதத்தின் வளர்பிறையின் மூன்றாம் நாளான அட்சய திருதியை வருடத்தின் மிகப் புனிதமான நாட்களில் ஒன்றாகக் கருதப்படுகின்றது.
 
 * பொதுவாக இந்த நாளில் திருமாலை நெல் அரிசியுடன் வணங்கியும் உண்ணா நோன்பிருந்தும் வழிபடுவர். இந்நாளில் [[கங்கை]] நதியில் நீராடுவது மிக மங்களகரமானது எனக் கருதப்படுகிறது.
 
 * காசியில் அன்னபூரணித் தாயாரிடமிருந்து, சிவபெருமான் தமது பிட்சைப் பாத்திரம் நிரம்பும் அளவு உணவைப் பெற்றதும் அட்சய திருதியை அன்றுதான். 
 
 * பாஞ்சாலியின் மானம் காக்க, கண்ணன் ’அட்சய’ என்று கூறி பாஞ்சாலியின் ஆடையை வளரச் செய்ததும் அட்சய திருதியை நாளன்றுதான்.&lt;ref name=&quot;dinamalar&quot;&gt;[http://temple.dinamalar.com/FestivalDetail.aspx?id=2299  அட்சய திரிதியை!]&lt;/ref&gt;
 
 * வேதத்தில் அட்சய திருதியை நாளில் அறிவு பெறுதல் அல்லது கொடையளித்தல் நல்ல பலனளிக்கும் எனக்  கூறுகின்றன. இது புதிய வணிகத்தினையோ அல்லது முயற்சியையோ துவங்க வெகு நன்னாளாகக் கருதப்படுகிறது. பலர் இந்த நாளில் தங்கம் அல்லது சொத்து வாங்குகின்றனர்.
 
 * மக்கள் இந்த நாளில் உண்ணாநோன்பும் பூசைகளும் கடைபிடிக்கின்றனர். விசிறி, அரிசி, உப்பு, நெய். சருக்கரை, காய்கறிகள், [[புளி]], பழம், துணிகள் ஆகியவற்றை கொடையாக அளிக்கின்றனர். இந்த நாளில் திருமாலை வணங்குகின்றனர். தீப வழிபாடு செய்யும்போது சிலையின் மீது அல்லது அருகில் [[துளசி]] தீர்த்தம் தெளிக்கப்படுகின்றது.
 
 * வங்காளத்தில், அட்சய திருதியை நாளில், &quot;அல்கதா&quot; எனும் விழா கொண்டாடப்படுகிறது. அது விநாயகர் மற்றும் [[லட்சுமி]]யை வணங்கி புதிய வணிகக் கணக்குப் புத்தகத்தை எழுதத் தொடங்கும் நாளாகும். வங்காளிகள் இந்த நாளில் பல சமயச் சடங்குகளையும் செய்கின்றனர்.
 
 * இந்த நாள் ஜாட் எனப்படும் விவசாய சமூகத்திற்கும் மிக மங்களகரமான நாளாகும். விடியற்காலையில் ஜாட் குடும்பத்தின் ஓர் ஆண் நிலத்திற்கு [[மண்வெட்டி]]யுடன் செல்வார். நிலத்திற்குச் செல்லும் வழியில் எதிர்ப்படும் அனைத்து விலங்குகளும் பறவைகளும் மழை மற்றும் பயிர்களுக்கு நிமித்தங்களாகவும் அறிகுறிகளாகவும் கருதப்படுகின்றன.
 
 * அட்சய திருதியை திருமணங்களுக்கு ஏற்ற காலமாகவும் கருதப்படுவதால் அந்நாளில் பெரும் எண்ணிகையிலான திருமணங்களும் நடத்தப்படுகின்றன.
 
 * செல்வத்திற்கு அதிபதியான  குபேரரே செல்வமிக்க கடவுள் என நம்பப்படுகிறார். இந்த நாளில் குபேரர் கூட விஷ்ணுவின் மனைவியும் செல்வத்திற்கான தெய்வமான லட்சுமியை வணங்குவார் என லட்சுமி தந்தரம் எனும் நூல்  கூறுகிறது. இந்த நாளில், ''குபேர லட்சுமி பூசை '' நடத்தப்படுகிறது. அதில் லட்சுமி உருவப்படத்துடன் குபேரரின் அடையாளமான ''சுதர்சன குபேர எந்திரமும்'' ஒன்றாக வைக்கப்பட்டு வணங்கப்படுகிறது.
 
 == சமண மரபு ==
 [[File:Photo of lord adinath bhagwan at kundalpur.JPG|thumb|left|[[ரிசபநாதர்]], மில்லியன் ஆண்டுகளுக்கு முன் வாழ்ந்தவராக நம்பப்படும் இவர் தற்போதைய [[அவசர்ப்பிணி]]யில் சமண மெய்யியலைத் தோற்றுவித்தவராகக் கருதப்படுகிறார்.|240x240px]]
 [[File:Lord Rishabhdeva and King Shreyans.jpg|thumb|மன்னன் சிரேயான்சு ரிசபநாதருக்கு கரும்புச் சாறு வழங்குகிறார்.|267x267px]]
 
 சமணத்தில், அட்சய திருதியை சமணத்தின் முதற் தீர்த்தங்கரரான ரிசபநாதர் தமது ஓராண்டு கடுந்துறவு வாழ்வை நிறைவுசெய்து தமது குவிந்த கைகளில் ஊற்றப்பட்ட கரும்புச் சாற்றைப் பருகிய நாளாகக் கருதப்படுகிறது. சில சமணர்கள் இவ்விழாவை ''வர்சி தப'' எனும் பெயரால் குறிப்பிடுகின்றனர்.&lt;ref name=&quot;Melton2011p18&quot;/&gt; சமணர்கள் இந் நாளில் உண்ணாநோன்பு மற்றும் துறவு வழமைகளைக் கடைப்பிடிக்கின்றனர். குறிப்பாக [[பாலிதானா]] (குசராத்) போன்ற புனிதப் பயண இடங்களில் இது கடைப்பிடிக்கப்படுகிறது.&lt;ref name=&quot;Melton2011p18&quot;&gt;{{cite book|author=J. Gordon Melton|title=Religious Celebrations: An Encyclopedia of Holidays, Festivals, Solemn Observances, and Spiritual Commemorations|url=https://books.google.com/books?id=lD_2J7W_2hQC&amp;pg=PA18|year=2011|publisher=ABC-CLIO|isbn=978-1-59884-206-7|pages=18–20}}&lt;/ref&gt;
 
 ஓராண்டு முழுவதும் ஒரு நாள் விட்டு ஒரு நாள் உண்ணா நோன்பு இருக்கும் ''வர்சி தப்'' எனப்படும் நோன்பைக் கடைப்பிடிப்போர், இந்த நாளில் பாரணை செய்து (கரும்புச் சாற்றை அருந்தி) தமது ''தபசை'' நிறைவு செய்கின்றனர்.&lt;ref&gt;{{cite web |title=Hindus and Jains celebrate Akshaya Tritiya for their own reasons |url=http://www.merinews.com/article/hindus-and-jains-celebrate-akshaya-tritiya-for-their-own-reasons/15885447.shtml |publisher=Merinews |access-date=May 13, 2013 |archive-url=https://web.archive.org/web/20130612070911/http://www.merinews.com/article/hindus-and-jains-celebrate-akshaya-tritiya-for-their-own-reasons/15885447.shtml |archive-date=12 June 2013 |url-status=dead }}&lt;/ref&gt;
 
 == அட்சய திருதியையின் போது செய்ய வேண்டியவையும் செய்யக்கூடாதவையும் ==
 
 ''வருடப்பிறப்பு'' திதியாக இருந்தால், ''மதிக்கத்தக்க செயல்&quot;களான பாராயணம் , தவம், கொடைகள்,சடங்கு ரீதியான முழுக்கு , தியாகங்கள், வேள்விசெய்தல் ஆகியன  மிகவும்  நன்மையளிப்பதாகும். ஆனால் முப்புரிநூல் அணிதல், திருமணம், நோன்பு முடித்தல், வீடு கட்டுதல், புதுமனை புகுதல், கடும் உழைப்பு மற்றும் நடவு நடுதல் போன்ற செயல்களைத் தொடங்குவது/செய்வது சில சமூகங்களில் தடுக்கப்பட்டுள்ளது. அதே சமயம் பெரும்பாலானோர் உறவுகள், வாங்குதல் மற்றும் முடிவு செய்தவற்றை நிறைவேற்றுதல் போன்றவற்றைத் தொடங்குதல்/மீண்டும் தொடங்குதலுக்கு இதை மங்களகரமான நாளாகக் கருதுகின்றனர். சிலரைப் பொறுத்தவரை இது ஆன்மீக நடவடிக்கைகளுக்கே உகந்ததேயன்றி உலகாதாயச் செயல்களுக்கல்ல.
 
 இருப்பினும், இந்த திதியில் உலகாதாய நடவடிக்கைகள் தொடங்குவதும் கூட சிறப்பே. ஆனால் இந்து மதத்தின் நல்ல நேரம் பார்க்கும் சோதிட சாத்திரத்தின் நேரத்துடன் பொருந்தியுள்ளதா என்பதை உறுதிப்படுத்திக் கொள்ள வேண்டும். மேலும் கோள்களின் நகர்வும் அது போன்ற அம்சங்களும் செயலைச் செய்பவருக்கு சாதகமாக இருப்பதையும் உறுதிப்படுத்திக்கொள்ள வேண்டும். இதைப் பின்பற்றுபவர்கள் இந்தத் திதியை குருட்டுத்தனமாக அனைத்து விதமான வாழ்வு-செயற்பாடுகளைத் துவக்கவும் நடத்தவும் பயன்படுத்தக்கூடாது என எச்சரிக்கப்படுகின்றனர். குறிப்பிட்ட நடவடிக்கைக்கான திதிகளின் மங்களாம்சமானது அதே நேரத்தில் நிகழும் பஞ்சாங்க ''சுத்தி'', ''முழுத்த யோகங்கள்'' மற்றும் இதர இந்து நல்ல நேரம் பார்க்கும் சோதிடக் கூறுகளின் இருத்தலையும் சார்ந்துள்ளது.
 
 இந்த நாளில் புதிய செயலைத் துவங்குவது அல்லது விலை மதிப்பற்றவைகளை வாங்குவது நன்மையையும் வெற்றியையும் சேர்க்கும் எனக் கருதப்படுகிறது. இந்த நாளில் பரிசுப் பொருட்கள் அளிப்பதன் மூலம் கிடைக்கும் மதமுறையிலான புண்ணியமானது பன்மடங்காகப் பெருகும் எனக் கருதப்படுகிறது. பலர் இந்த நாளில் புதிய தங்க நகைகளை வாங்குகின்றனர். இந்த நாளில் விற்பதற்காகப் பெரும்பாலான நகைக்கடைகள் &quot;லட்சுமி உருவம் பொறிக்கப்பட்ட&quot; தங்க நாணயங்கள், வைர நகைகள் மற்றும் தங்க அணிகலன்கள் உள்ளிட்ட பல கடவுளர்கள் மற்றும் பெண் கடவுளர்களின் படங்களைக் கொண்டுள்ள புதிய நகை மாதிரிகளை இருப்பில் வைக்கின்றனர்.
 
 ===ஜோதிட அடிப்படையில் கூறப்படுபவை===
 
 &lt;ref&gt;குமுதம் ஜோதிடம்; 16.05.2008; அட்சய திருதியை&lt;/ref&gt;
 * கங்கை, யமுனை, சரஸ்வதி, காவிரி, நர்மதை, துங்கபத்ரா, கோதாவரி, கண்டகி, தாமிரபரணி போன்ற புனித நதிகளையும் மானஸசரோவரம், புஷ்கரம், கௌரி குண்டம் ஆகிய புனித தடாகங்களையும் மானசீகமாக வழிபடுவதும் நீராடுவதும் புண்ணிய பலன் தரும்.
 
 * ஏழைகள், மாற்றுத்திறனாளிகள், ஆதரவற்றோர் ஆகியோருக்கு செய்யும் தானம், தர்மம், உதவிகள் பல பிறவிகளுக்கு புண்ணிய பலன் தரும்.
 
 * சாளக்கிராமம், ருத்ராட்சம், ஸ்படிகலிங்கம் மற்றும் ஆராதனைக்கு வைத்துள்ள விக்கிரக தெய்வத்திருவுருவங்களுக்குப் பச்சை கற்பூரம், குங்குமப்பூ சேர்த்து சந்தனக் கட்டையால் அரைத்த சந்தனம் பூசி வழிபட உடலில் ஏற்படும் வெப்ப சம்பந்தமான நோய்கள் நீங்கும்.
 
 * வெள்ளி வாங்கினால் சரும நோய்கள், மனக்குழப்பம், நிம்மதியின்மை ஆகியவை தீரும்.
 
 * தங்கம் வாங்கினால் தீராத கடன்களையும் ஏழ்மையையும் மிக்குறுகிய காலத்தில் தீர்க்கும் 
 
 * தயிர் சாதம் ஏழைகளுக்குத் தருவது 11 தலைமுறைக்கு குறைவில்லா அன்னம் கிடைக்க வழிவகுக்கும்.
 
 * பிளாட்டினத்திற்கு தெய்வீக சக்திகள் எதுவும் கூறப்படுவது இல்லை, எனவே இதனை வாங்குவதால் பலம் இருப்பதாகக் கூறப்படுவது இல்லை.
 
 ==ஆலய வழிபாடு==
 
 சில குறிப்பிட்ட கோவில்கள் அட்சய திருதியை நாளன்று வழிபட சிறந்தவையாகக் கருதப்படுகின்றன.
 
 * ஈரோடு மாவட்டத்தில் உள்ள பவானி சங்கமேஸ்வரர் கோவிலில் உள்ள முக்கூடல் தீர்த்தத்தில் நீராடுதல்.
 * தூத்துக்குடி மாவட்டத்தில் உள்ள நவதிருப்பதிகளில் ஒன்றான திருக்கோளூர் பெருமாள் தரிசனம்.
 * கும்பகோணம் பெரிய தெருவில் பதினாறு பெருமாள்களும் ஒருசேர தரும் தரிசனம் காணுதல்.
 * திருச்சி மாவட்டத்தில் உள்ள வெள்ளூரில் உள்ள மகாலட்சுமி பிரதிஷ்டை செய்த திருக்காமீஸ்வரர் கோயிலில் வழிபாடு செய்தல்,
 * சேலம் மாவட்டம், எட்டிக்குட்டைமேடில் உள்ள பதினாறு லட்சுமி கொண்ட '''ஸ்ரீ ஸ்ரீ அதிர்ஷ்டலட்சுமி திருகோவிலில்''' சிறப்பு பூஜை, சிறப்பு அன்னதானம், திருக்கோயில் வரும் ''சுமங்கலி பெண்களுக்கு'' மங்கல பொருள் வழங்கப்படும். 
 &lt;ref name=&quot;dinamalar&quot;/&gt;
 
 == மேலும் காண்க ==
 
 * [[பஞ்சாங்கம்]]
 
 ==ஆதாரங்கள்==
 &lt;references/&gt;
 
 == புற இணைப்புகள் ==
 * [http://soullens.blogspot.com/2008/05/akshay-trittiya.html அக்ஷய திரிதியா, அக்ஷய திருதியை, அகா தீஜ்- மரபுகள், சமயச் சடங்குகள் மற்றும் வழமைகள் ]
 * [http://www.all-indiatravel.com/india-fairs-festivals/akshaya-tritiya-may-fairs-festivals-india.html அக்ஷய திரிதியா]
 * [http://www.jainworld.com/jainbooks/guideline/46.htm அட்சய திரிதியா மற்றும் சமணம்] {{Webarchive|url=https://web.archive.org/web/20100203224858/http://www.jainworld.com/jainbooks/guideline/46.htm |date=2010-02-03 }}
 * [http://www.salagram.net/parishad66.htm அக்ஷய திரிதிய்யா] {{Webarchive|url=https://web.archive.org/web/20100612121057/http://salagram.net/parishad66.htm |date=2010-06-12 }}
 * [http://www.bangalinet.com/akshaytritiya.htm அக்ஷய் திரிதியா பெங்காலில்]
 * [http://www.kamat.com/econtent/umbrella/maharashtrian_rangoli.htm அக்ஷய் திரிதியாவில் மராட்டிய ரங்கோலிகள்] {{Webarchive|url=https://web.archive.org/web/20080905232639/http://www.kamat.com/econtent/umbrella/maharashtrian_rangoli.htm |date=2008-09-05 }}
 
 {{இந்து விழாக்கள்}}
 
 [[பகுப்பு:இந்து சமய விழாக்கள்]]
 [[பகுப்பு:இந்தியாவில் மத விழாக்கள்]]